COMISIA EUROPEANĂ 


HAskThePresident și 4SpaceChat — Termeni și condiţii 


Eligibilitate 


Pot participa doar persoanele care acționează în nume personal. Nu vor fi luate în considerare 
întrebările adresate de jurnaliști și de reprezentanţii mass-media. 
Participanţii cu vârsta sub 18 ani trebuie să aibă acordul părinţilor. 


Reguli de participare 


3.  Participantul trebuie să trimită înregistrări video de maximum 30 de secunde. 

4. Eltrebuie să își partajeze contribuţia pe Instagram prin intermediul poveștilor, al postărilor și al 
mesajelor directe, pe Facebook Messenger, pe Twitter sau trimițând un e-mail la adresa COMM- 
SOCIAL-MEDIA-TEAM GB ec.europa.eu. 

5. Participanţii trebuie să eticheteze Comisia Europeană pe aceste platforme. 

6. Fiecare participant poate trimite un număr nelimitat de înregistrări video. 

7. Participanții cu vârsta sub 18 ani trebuie să adauge la fiecare înregistrare video consimțământul 
scris al părinţilor. 

8. Participanţii preselectaţi trebuie să accepte declaraţia de confidenţialitate și să completeze 
formularul de consimțământ pentru a fi eligibili. 

Condiţii 

9. Comisia Europeană nu își asumă responsabilitatea pentru materialele video pierdute, corupte sau 
care au fost trimise în mod incorect, indiferent de motiv. 

10. Comisia Europeană nu va putea fi în niciun caz trasă la răspundere pentru eventualele pierderi, 
daune, prejudicii personale aduse participanţilor, părţilor terțe sau bunurilor ori cauzate sau 
suferite de aceștia cu ocazia înregistrării și trimiterii întrebării în materialul video. 

11. Comisia nu poate fi considerată răspunzătoare pentru costurile suportate de participanţi în 
contextul participării la acest exerciţiu. 

Calendar 

12. Pe conturile de Facebook, Instagram și Twitter va fi definit un interval specific de timp pentru 


trimiterea materialelor video. Participanţii preselectaţi vor fi contactaţi la scurt timp după 
expirarea termenului-limită. 


Criterii de selecţie 


13. 


14. 


Criteriile de selecție vor fi: respectarea condițiilor generale, calitatea materialului video și 
relevanta întrebării. 

Selecția va fi realizată, în numele Comisiei Europene, de către un juriu alcătuit din angajați ai 
Comisiei Europene. Acesta va alege, pe baza criteriilor de eligibilitate și de participare, cele mai 
pertinente 5 contribuții. Îi vom contacta pe cei 5 participanți și le vom solicita să precizeze că 
sunt de acord cu declarația de confidenţialitate privind protecţia datelor și cu aceste condiţii 
generale. 


Tarife 


15. 


16. 


Comisia Europeană sau orice altă organizație care acționează în numele său nu va solicita, în 
niciun moment, nicio formă de plată sau taxă de participare la acest exercițiu. 

Toţi participanţii își asumă responsabilitatea pentru eventualele costuri sau cheltuieli pe care le 
suportă pentru a înregistra sau trimite materialul video (inclusiv pentru toate costurile de acces 
la internet). 


Acceptarea regulilor 


17. Prin trimiterea unei întrebări, se consideră că participantul a acceptat termenii de utilizare ai 
Instagram, Facebook și Twitter. 

18. Prin trimiterea unei întrebări, participantul este de acord să fie contactat de Comisia Europeană 
pe Instagram, Facebook, Twitter sau prin e-mail. 

19. Comisia Europeană își rezervă dreptul de a modifica în orice moment și fără preaviz aceste 
condiţii generale și se angajează să le actualizeze pe pagina de internet dedicată. Participantul 
are responsabilitatea de a consulta cu regularitate condiţiile generale la adresa menţionată mai 
sus, pentru a fi informat cu privire la eventuale modificări. 

Descalificare 

20. Contribuțiile care nu respectă condiţiile generale menţionate mai sus pot fi descalificate fără 
notificare prealabilă. 

21. Participantul care nu este de acord cu condiţiile generale sau cu prelucrarea datelor sale cu 


caracter personal sau care își retrage acordul cu privire la condiţiile generale va fi automat exclus. 


Drepturi de autor 


22. 


23. 


24. 


25. 


Participantul declară și atestă că este singurul autor și titularul de drept al 
conţinutului/materialului inclus în contribuţia sa (dacă este cazul) și că nu a încălcat și nu va 
încălca niciun drept de autor, drept la viața privată, drept la imagine sau orice alt drept al unei 
părţi terțe. 

Orice dovadă de plagiat, inclusiv utilizarea neautorizată a reflecţiilor și limbajului altui autor și 
însușirea acestora, va conduce la descalificarea participantului. 

Participantul confirmă, de asemenea, că întregul conţinut face obiectul unei renunțări totale la 
drepturile de autor, ceea ce înseamnă că toate părţile terțe care au creat conținut sau au 
participat, într-un fel sau altul, la crearea de conţinut și-au exprimat deja consimțământul în 
legătură cu utilizarea susmenţionată. 

Pe lângă deținerea drepturilor de autor și a drepturilor conexe, participantul declară că a 
respectat toată legislația relevantă (privind drepturile de autor, drepturile la viață privată etc.) 
atunci când a produs materialul video și că a obţinut toate drepturile și toate autorizaţiile 
necesare. Participantul trebuie să aibă în vedere că aceasta ar putea include lucrări ale unor părţi 
terțe (de exemplu, proiecte arhitecturale, sculpturi, fotografii sau mărci) sau drepturi la imagine 
(dacă într-o fotografie apar persoane care pot fi identificate). 

Participantul nu trebuie să filmeze persoane fizice fără consimțământul acestora. Copiii au nevoie 
de acordul părinţilor pentru a putea apărea în materialul video. Trimițând contribuția, 
participantul transferă în mod irevocabil Uniunii Europene dreptul de proprietate asupra 
contribuţiei, valabil peste tot în lume, precum și toate drepturile de proprietate intelectuală 
asociate acesteia. Uniunea Europeană dobândește dreptul exclusiv de a utiliza contribuţia, prin 
„utilizare” înţelegându-se în special stocarea, arhivarea, reproducerea, editarea, modificarea, 
distribuirea, prezentarea, publicarea, tipărirea, afișarea, difuzarea, punerea la dispoziţie și 
comunicarea către public, inclusiv pe platformele de comunicare socială, crearea de produse 
derivate, sincronizarea, traducerea sau utilizarea în orice alt mod a contribuţiei, atât în format 
digital, cât și material. 


26. De asemenea, Uniunea Europeană dobândește dreptul de a autoriza reutilizarea contribuţiei în 
conformitate cu Decizia Comisiei din 12 decembrie 2011 privind reutilizarea documentelor 
Comisiei (2011/833/UE). 

27. Participantul trebuie, de asemenea, să renunţe la dreptul de a fi identificat ca autor al 
contribuţiei în cazul utilizărilor menţionate mai sus. Trimițând contribuţia, participantul 
garantează că, în baza dreptului său moral conferit de dreptul de autor, nu se va opune ca 
numele său să fie sau să nu fie menţionat atunci când aceasta este prezentată publicului (de 
exemplu, atunci când este publicată pe platformele de comunicare socială). 


Legislaţia aplicabilă 


28. Orice controversă privind aceste condiții generale este reglementată de legislația Uniunii 
Europene, completată, dacă este necesar, de dreptul material al Belgiei. În cazul în care un litigiu, 
o controversă sau o reclamaţie rezultând din sau în legătură cu subiectul prezentului document 
nu se poate soluţiona pe cale amiabilă între participant și Uniunea Europeană, instanțele din 
Bruxelles vor avea competenţa exclusivă asupra soluționării lor. 


Protecţia datelor 


29. Această activitate este organizată de unitatea A1 din cadrul Direcţiei Generale Comunicare a 
Comisiei Europene (operatorul de date). 

30. Toate informațiile cu caracter personal colectate (numele, cetăţenia, data nașterii, adresa 
poștală, adresa de e-mail, numărul de telefon, conturile de pe platformele de comunicare 
socială) vor fi păstrate de operatorul de date, de persoana împuternicită de către acesta sau de 
către reprezentanţii lor de încredere și vor fi utilizate numai în scopul prezentei activități de 
comunicare. Datele nu vor fi divulgate niciunui terț. Ele vor fi păstrate timp de 1 an după 
încheierea perioadei de trimitere a contribuţiilor, apoi vor fi șterse automat. 

31. Comisia Europeană se angajează să respecte protecția datelor cu caracter personal. Toate datele 
cu caracter personal sunt prelucrate în conformitate cu Regulamentul (UE) 2018/1725. Toate 
informațiile cu caracter personal prelucrate de Direcţia Generală Comunicare sau de 
contractanții acesteia sunt tratate în consecinţă. Participantul poate consulta declaraţia specifică 
de confidenţialitate pentru mai multe informații privind prelucrarea datelor sale cu caracter 
personal și își poate exercita drepturile prin utilizarea datelor de contact menţionate în 
declaraţie. 

32. Dacă participantul dorește să verifice ce date cu caracter personal sunt stocate, dacă dorește să 
le modifice, să le corecteze sau să le șteargă, sau dacă are întrebări privind informaţiile procesate 
în contextul acestei activități sau drepturile care îi revin, trebuie să contacteze echipa de 
asistență a operatorului de date la adresa: COMM-SOCIAL-MEDIA-TEAM Qec.europa.eu. 

33. Dacă acest pas este insuficient pentru soluționarea problemei care îl preocupă, trebuie să 
contacteze Autoritatea Europeană pentru Protecţia Datelor (AEPD). Informaţiile de contact sunt 
disponibile, alături de detalii privind drepturile persoanelor vizate, pe site-ul 


AEPD: https://edps.europa.eu/. 
Contact 


34. Dacăun participant dorește să își retragă acordul dat cu privire la condiţiile generale, poate 
contacta Unitatea de Comunicare Strategică din cadrul Direcţiei Generale Comunicare a Comisiei 
Europene, la următoarea adresă: 

COMM-SOCIAL-MEDIA-TEAMGec.europa.eu. 

35. Dacă participantul dorește să adreseze întrebări înainte sau după trimiterea materialului video, 

poate contacta unitatea organizatoare la următoarea adresă: 


COMM-SOCIAL-MEDIA-TEAM GQ ec.europa.eu. 


